## Pravilnik o izdavanju putnog lista, viza i posebnih osobnih karata strancima

### NN 32/1992 (3.6.1992.), Pravilnik o izdavanju putnog lista, viza i posebnih osobnih karata strancima

# MINISTARSTVO INOZEMNIH POSLOVA

Na osnovi članka 71. Zakona o kretanju i boravku stranaca ministar inozemnih
poslova Republike Hrvatske u suglasnosti s ministrom unutarnjih poslova
Republike Hrvatske donosi

## PRAVILNIK

### o izdavanju putnog lista, viza i posebnih osobnih karata strancima

Članak 1.

Ovim pravilnikom propisuje se način izdavanja putnog lista i viza strancima
u diplomatskim i konzularnim predstavništvima Republike Hrvatske u inozemstvu
(u daljnjem tekstu predstavništvo Republike Hrvatske), uvjeti i postupak
izdavanja diplomatskih i službenih viza stranim državljanima, uvjeti, postupak
izdavanja i obrasci osobnih karata stranim diplomatskim i konzularnim predstavnicima
u Republici Hrvatskoj te način vođenja evidencije.

Putni list za stranca.

Članak 2.

Stranac osobno podnosi zahtjev za izdavanje putnog lista za strance
u predstavništvu Republike Hrvatske u inozemstvu.

Zahtjev za izdavanje putnog lista podnosi se na Obrascu 1.

Stranac je dužan uz zahtjev za izdavanje putnog lista priložiti dvije
fotografije veličine 3 x 3,5 cm koje vjerno prikazuju podnositelja zahtjeva.

Fotografija mora biti izrađena na fotopapiru u crnobijeloj tehnici na
bijeloj podlozi ili u boji.

Članak 3.

Na obrascu putnog lista za strance, u prostoru za automatsko očitovanje
podataka upisuju se slijedeći podaci:

1. skračenica HR - za Republiku Hrvatsku

2. skračenica PL - za putni list za strance

3. ime

4. prezime

5. serijski broj

6. matični broj

Izdavanje viza

Članak 4.

Zahtjev za izdavanje vize za strance podnosi se na Obrascu 2 u predstavništvu
Republike Hrvatske u inozemstvu.

Stranac uz zahtjev za izdavanje vize podnosi i putnu ispravu na koju
traži izdavanje vize.

Službena osoba provjerava da li je putna isprava na koju stranac traži
izdavanje vize valjana (ispravna, uredna i da joj rok važenja nije protekao),
te da li postoje zakonske smetnje za izdavanje vize.

Viza se unosi u putnu ispravu stranca.

Članak 5.

Viza se ne može izdati s rokom važenja dužim od roka važenja putne isprave.

Članak 6.

Zahtjev za izdavanje poslovne vize podnosi se na Obrascu 3.

Poslovna viza važi i kao odobrenje za produženi boravak u Republici
Hrvatskoj.

Predstavništvo Republike Hrvatske u inozemstvu će o svakoj izdatoj poslovnoj
vizi izvijestiti Ministarstvo unutarnjih poslova Republike Hrvatske.

Diplomatske vize

Članak 7.

Diplomatske vize izdaju Ministarstvo inozemnih poslova Republike Hrvatske
(u daljnjem tekstu Ministarstvo inozemnih poslova), te predstavništva Republike
Hrvatske u inozemstvu.

Članak 8.

Diplomatska viza se izdaje, u pravilu, samo na diplomatsku putovnicu.

Ministarstvo inozemnih poslova i predstavništvo Republike Hrvatske može
odbiti izdavanje diplomatske vize na diplomatske putovnice ako ocijeni
da nositelju diplomatske putovnice ne treba u Republici Hrvatskoj dati
one povlastice koje inače diplomatska viza pruža. U tom slučaju idaje se
službena viza ili obična viza.

Članak 9.

Diplomatska viza se izdaje na zahtjev upučen notom ministarstva inozemnih
poslova strane države ili diplomatskog, a ukoliko ovoga nema, konzularnog
predstavništva države osobe za koje se traži izdavanje diplomatske vize.

Izuzetno, Ministarstvo inozemnih poslova i šef predstavništva Republike
Hrvatske mogu nositelju diplomatske putovnice izdati diplomatsku vizu i
bez podnošenja note iz prethodnog stavka.

Članak 10.

Diplomatska viza izdaje se na propisanom obrascu s oznakom "Diplomatska
viza" (Obrazac 4).

Članak 11.

Diplomatska ulazno-izlazna viza izdaje se, u pravilu, s rokom važnosti
do 3 mjeseca, a najviše do godinu dana, za jedno ili više putovanja, osim
u slučajevima kada stranac dolazi na službu u Republiku Hrvatsku.

Od ovog pravila se može odstupati samo u slučajevima reciprociteta,
retorzije ili međudržavnog sporazuma.

Navedenu vizu predstavništva Republike Hrvatske mogu izdati bez prethodne
suglasnosti Ministarstva inozemnih poslova.

Predstavništvo Republike Hrvatske je dužno odmah obavijestiti Ministarstvo
inozemnih poslova i Ministarstvo unutarnjih poslova Republike Hrvatske
o izdavanju vize nositelju diplomatske putovnice koji dolazi u Republiku
Hrvatsku u turističku ili drugu posjetu.

Članak 12.

Strancima koji dolaze u Republiku Hrvatsku na dužnost u svoja diplomatska,
konzularna ili druga predstavništva istog ranga, u svojstvu diplomatskog
agenta ili konzularnog funkcionera kao i članovima njihovih obitelji, predstavništvo
Republike Hrvatske izdaje diplomatske vize samo po prethodnoj suglasnosti
Ministarstva inozemnih poslova Republike Hrvatske.

Ova viza izdaje se s rokom važenja od 1 - 3 mjeseca, zavisno od udaljenosti
zemlje iz koje osoba dolazi.

Diplomatska viza izdaje se bez naplate takse.

Službene vize

Članak 13.

Službene vize izdaju Ministarstvo inozemnih poslova i predstavništva
Republike Hrvatske u inozemstvu.

Članak 14.

Službena viza se u pravilu izdaje samo na službenu putovnicu.

Ministarstvo inozemnih poslova i predstavništva Republike Hrvatske mogu
odbiti izdavanje službene vize na službenu putovnicu ako ocijene da nositelj
službene putovnice ne može uživati one povlastice koje po propisima Republike
Hrvatske takva viza daje. U tom slučaju izdaje se obična viza.

Članak 15.

Službena viza se izdaje na zahtjev upućen notom Ministarstva inozemnih
poslova strane države ili diplomatskog, a ukoliko ovog nema, konzularnog
predstavništva zemlje osobe za koje se traži izdavanje službene vize.

Članak 16.

Službena viza izdaje se na propisanom obrascu s oznakom "Službena
viza" (Obrazac 5).

Članak 17.

Službena ulazno-izlazna viza izdaje se, u pravilu, s rokom važnosti
do 3 mjeseca, a najviše do godinu dana, za jedno ili više putovanja, osim
u slučajevima kada stranac dolazi na službu u svoje diplomatsko ili konzularno
predstavništvo Republike Hrvatske.

Od navedenoga pravila se može odstupati samo u slučajevima reciprociteta,
retorzije ili međudržavnog sporazuma.

Ovakvu vizu predstavništva Republike Hrvatske mogu izdati bez prethodne
suglasnosti Ministarstva inozemnih poslova.

Predstavništvo Republike Hrvatske je dužno odmah obavijestiti Ministarstvo
inozemnih poslova i Ministarstvo unutarnjih poslova Republike Hrvatske
o izdavanju vize nositelju službene putovnice, koji dolazi u Republiku
Hrvatsku u turističku ili drugu posjetu.

Članak 18.

Strancima koji dolaze na dužnost u svoja diplomatska ili konzularna
predstavništve, kao i druga predstavništva istog ili sličnog ranga, a nemaju
status iz članka 12. ovog Pravilnika, kao i članovima njihovih obitelji,
predstavništva Republike Hrvatske u inozemstvu će izdavati službene vize
samo po prethodnoj suglasnosti Ministarstva inozemnih poslova. Ova viza
izdaje se s rokom važenja od 1-3 mjeseca, zavisno od udaljenosti zemlje
iz koje osoba dolazi.

Članak 19.

Službena viza izdaje se bez naplate takse.

Članak 20.

Po izvršenom prijavljivanju Ministarstvu inozemnih poslova osoba iz
članka 12. i 18, na traženje diplomatskog, a ukoliko ovog nema, konzularnog
predstavništva dobijaju od Ministarstva odgovarajuće izlazno-ulazne diplomatske,
odnosno službene vize, u pravilu s rokom važenja od tri godine za više
putovanja, ovisno od reciprociteta, retorzije ili bilateralnog sporazuma.

Članak 21.

Strancima na privremenom boravku u Republici Hrvatskoj, nositeljima
diplomatskih ili službenih putovnica izvan slučajeva iz članka 12. i 18.
ovog Pravilnika, kojima je za ulazak u Republiku Hrvatsku izdata ulazno-izlazna
diplomatska ili službena viza, pa je ova istekla, Ministarstvo inozemnih
poslova na traženje diplomatskog, a ukoliko ovo ne postoji konzularnog
predstavništva, produžava postojeću ili izdaje novu diplomatsku, odnosno
službenu vizu.

Članak 22.

U slučajevima gubitka diplomatske ili službene putovnice izdat će Ministarstvo
inozemnih poslova diplomatsku ili službenu vizu na novu putovnicu nakon
što gubitak ranije putovnice bude oglašen nevažećim u "Narodnim novinama"
i nakon što to bude notificirano u Ministarstvu inozemnih poslova od strane
diplomatskog, a ukoliko ovo ne postoji, konzularnog predstavništva strane
zemlje u Republici Hrvatskoj.

Isto tako će Ministarstvo inozemnih poslova izdati vizu na novu putovnicu
kada uvidom u raniju putovnicu utvrdi, da su sve stranice u putovnici ispunjene.

Osobne karte

Članak 23.

Osobe iz članka 12. i 18. po dolasku u Republiku Hrvatsku prijavljuje
diplomatsko, a ukoliko ovoga nema onda, konzularno predstavništvo njihove
zemlje Ministarstvu inozemnih poslova.

Na osnovi te prijave, odnosno notifikacije kojoj se prilaže putovnica
i potreban broj fotografija Ministarstvo inozemnih poslova izdaje odgovarajuću
osobnu kartu dotičnoj osobi, a u putovnicu osobe otiskuje se žig koji glasi
"Viđeno u Ministarstvu inozemnih poslova Republike Hrvatske".
Slijede datum, potpis ovlaštene osobe i okrugli pečat Ministarstva inozemnih
poslova.

Članak 24.

Postoje slijedeće osobne karte

a) diplomatska osobna karta,

b) konzularna osobna karta,

c) službena osobna karta.

Članak 25.

Osobna karta sadrži slijedeće podatke:

- naziv osobne karte

- ime i prezime nositelja osobne karte

- datum rođenja

- fotografiju

- potpis nositelja osobne karte

- funkciju koju obavlja

- adresu stanovanja

- datum izdavanja

- rok važenja (datum istjecanja važnosti)

- broj osobne karte (Obrasci 6, 7 i 8).

U plastičnu foliju osobne karte preko fotografije utisnut je zaštitni
pečat sačinjen od metalnog pigmenta. Zaštitni pečat sadrži naziv "Republika
Hrvatska" i grb Republike Hrvatske.

Članak 26.

Diplomatska osobna karta izdaje se osobi koja je član diplomatskog osoblja
strane diplomatske misije u Republici Hrvatskoj i članovima njegove obitelji.

Konzularna osobna karta izdaje se osobi koja u RepubliciHrvatskoj uživa
status konzularnog funkcionara i članovima njegove obitelji.

Diplomatska, odnosno konzularna osobna karta izdaje se i članovima drugih
stranih misija i međunarodnih organizacija ako je to predviđeno međunarodnim
ugovorom.

Članak 27.

Službena osobna karta izdaje se:

a) članovima administrativnog, tehničkog i poslužnog osoblja stranih
diplomatskih misija i članovima njihovih obitelji,

b) članovima administrativnog, tehničkog i poslužnog osoblja stranih
konzularnih predstavništva i članovima njihovih obitelji.

Službena osobna karta izdaje se i privatnoj posluzi članova diplomatskih
i konzularnih misija, ako je to predviđeno međunarodnim ugovorom ili ako
postoji reciprocitet.

Članak 28.

Osobna karta se izdaje na tri godine i važi za boravak i kretanje na
teritoriju Republike Hrvatske. Njeno važenje se može produžiti svaki put
još na godinu dana.

Osobna karta ne važi za kretanje u zonama u kojima je kretanje zabranjeno
za strance.

Nositelj osobne karte dužan je prilikom premještaja i prije napuštanja
Republike Hrvatske dostaviti osobnu kartu Ministarstvu inozemnih poslova
radi poništenja.

Članak 29.

Osobna karta se izdaje i djeci koja su navršila 16 godina starosti ukoliko
žive s roditeljima. Izuzetno osobna karta može se na zahtjev roditelja
ili staratelja izdati i djetetu mlađem od 16 godina.

Članak 30.

Nova osobna karta izdaje se u slijedećim slučajevima:

a) kada je ranija osobna karta izgubljena i gubitak prijavljen Ministarstvu
inozemnih poslova putem oglasa o nevažnosti u "Narodnim novinama",

b) kada je osobna karta oštećena ili dotrajala,

c) kada nosilac osobne karte mijenja zvanje ili funkciju.

Članak 31.

U pogledu obaveze prijavljivanja boravišta i prijavljivanja i odjavljivanja
prebivališta na osobe iz prethodnog članka kao i na strance, nositelje
diplomatskih i službenih putovnica onih država s kojima su ukinute vize,
primjenjuju se odgovarajući propisi o kretanju i boravku stranaca Republici
Hrvatskoj.

Ne podliježu obvezi prijavljivanja stranci, članovi službenih delegacija
i diplomatski kuriri.

Evidencija

Članak 32.

Predstavništvo Republike Hrvatske u inozemstvu vodi evidenciju o zahtjevima
za izdavanje putnih listova za strance i vizama kao i o izdatim putnim
listovima za strance i vizama.

Evidencije iz stavka 1. ovog članka vode se na sistemu za automatsku
obradu podataka.

Osim na sistemu za automatsku obradu podataka evidencije iz stavka 1.
ovog članka vode se i u odgovarajućim registrima odnosno u obliku kartoteke.

Članak 33.

Evidencija o zahtjevima za izdavanje putnih listova za strance i izdatim
putnim listovima za strance sadrži slijedeće podatke:

1. redni broj

2. datum podnošenja zahtjeva

3. ime i prezime stranca

4. datum, mjesto i država rođenja

5. državljanstvo

6. kako je riješen zahtjev

7. broj, datum izdavanja i rok važenja putnog lista za stranca

8. razlog izdavanja

9. napomenu.

Članak 34.

Evidencija o zahtjevima za izdavanje poslovnih viza kao i o izdatim
poslovnim vizama sadrži slijedeće podatke:

1. redni broj

2. datum podnošenja zahtjeva

3. ime i prezime stranca

4. datum, mjesto i državu rođenja

5. državljanstvo

6. zanimanje

7. kako je riješen zahtjev

8. broj, datum izdavanja i rok važenja poslovne vize

9. vrsta, broj i rok važenja putne isprave na koju je izdana poslovna
viza

10. napomenu.

Članak 35.

Evidencija o podnesenim zahtjevima za ulazno-izlazne i tranzitne vize
kao i o izdatim ulazno-izlaznim i tranzitnim vizama sadrži slijedeće podatke:

1. redni broj

2. datum podnošenja zahtjeva

3. ime i prezime stranca

4. datum, mjesto i državu rođenja stranca

5. državljanstvo

6. kako je riješen zahtjev

7. vrstu, rok i svrhu izdavanja vize

8. vrstu, broj, datum izdavanja i rok važenja putne isprave na koju
se izdaje viza

9. napomenu.

Članak 36.

Predstavništvo Republike Hrvatske u inozemstvu dužno je najmanje jednom
godišnje izvještavati Ministarstvo unutarnjih poslova Republike Hrvatske
o izdatim putnim ispravama, poslovnim i drugim vizama.

Članak 37.

O izdatim diplomatskim i službenim vizama i osobnim kartama stranim
državljanima Ministarstvo inozemnih poslova vodi evidenciju na sistemu
za automatsku obradu podataka kao i u odgovarajućim registrima i kartoteci.

Evidencija koja se vodi u registrima i kartoteci sastoji se od :

1. registra zahtjeva (nota) za izdavanje diplomatskih i službenih viza
i osobnih karata i izdatih diplomatskih i službenih viza i osobnih karata

2. registra nestalih osobnih karata

3. kartoteke.

Članak 38.

Registar zahtjeva (nota) za izdvanje diplomatskih i službenih viza i
osobnih karata i izdatih diplomatskih i službenih viza i osobnih karata
stranim državljanima sadrži slijedeće podatke:

1. redni broj

2. datum podnošenja zahtjeva

3. naziv podnositelja zahtjeva, njegovo sjedište i adresu

4. kako je zahtjev riješen

5. naziv vize odnosno osobne karte koja je izdata

6. ime, prezime i funkciju nositelja diplomatske ili službene vize odnosno
osobne karte.

Članak 39.

Registar nestalih osobnih karata stranim državljanima sadrži slijedeće
podatke:

1. vrstu osobne karte

2. seriju i serijski broj osobne karte

3. ime, prezime i funkciju nositelja osobne karte

4. datum prijave nestanka osobne karte

5. primjedbe.

Članak 40.

Obrasci od 1 do 8 tiskani uz ovaj pravilnik čine njegov sastavni dio.

Članak 41.

Ovaj pravilnik stupa na snagu danom objavljivanja u "Narodnim novinama".

Klasa: 520

Urbroj: 521-0501/92-1329

Zagreb, 5. ožujka 1992.

Ministar inozemnih poslova

**dr. Zvonimir Šeparović, v. r.**

---

```
OBRAZAC 1
_________________________________________________________________________________
Obrazac popunite čitljivo                                                               OBRAZAC 1
Use block letters                                                                       Stranica prva
Remplir le formulaire lisiblement                                       _____________________
                                                                                PRIMLJENO
Za točnost podataka odgovara podnositelj zahtjeva                       _____________________
I certify that the information given here is true and accurate          Broj    Taksa   Prilog
Le demandeur est responsable de Iexectitude des donnees         _____________________
                                                                        MBS / Personal No
                                                                        No Personnel
                                                                        _____________________

ZAHTJEV ZA IZDAVANJE PUTNOG LISTA ZA STRANCA
APPLICATION FOR ISSUING TRAVEL DOCUMENT FOR FOREIGN NATIONALS
DEMANDE DE DELIVRANCE DUN LAISSEZ-PASSER POUR LES ETRAGNERS

_________________________________________________________________________________
Prezime (za udate i djevojačko)
1. Name (add maiden name where applicable)
Nom (pour les femmes mariees, aussi le nom de jeune fille)
_________________________________________________________________________________
Ime
2. First name
Prenom
_________________________________________________________________________________
Spol
3. Sex
Sexe
_________________________________________________________________________________
Dan, mjesec i godina rođenja
4. Date of birth
Date de naissance
_________________________________________________________________________________
Mjesto i država rođenja
5. Place and country of birth
Lieu et pays de naissance
_________________________________________________________________________________
Državljanstvo
6. Nationality
Nationalite
_________________________________________________________________________________
Zanimanje
7. Occupation
Profession
_________________________________________________________________________________
Prebivalište (boravište) i adresa
8. Residence (sojourn) and adresa
Residence
_________________________________________________________________________________
Putna isprava (vrsta, broj, tko je izdao, gdje je izdana)
9. Travel document (type, number, issued by and issued at)
Document de voyage (type, numero, lieu de delivrance, delivre par)
_________________________________________________________________________________
Razlog putovanja u Republiku Hrvatsku
10. Resson of travel in the Republic of Croatia
But du voyage en Republique de Croatie
_________________________________________________________________________________
S istom putnom ispravom putuje i:
Accopanied by:
La titulaire sera accompagne par:
Prezime i ime                           Srodstvo                        Datum rođenja
Name and first name                     Relationship                    Date of birth
Nom et prenom                   Parente                 Date de naissance
_________________________________________________________________________________
11.

_________________________________________________________________________________
Uz zahtjev prilažem:
12. Enclosed with the request:
Les pieces ci-jointes:
_________________________________________________________________________________
U ___________________
In                                                              _____________________________
A                                                               (Potpis podnositelja zahtjeva)
                                                                (Applicants signature)
                                                                (Signature du demandeur)
_________________________________________________________________________________

_________________________________________________________________________________
Obrazac popunite čitljivo                                                               OBRAZAC 2
Use block letters                                                                       Stranica prva
Remplir le formulaire lisiblement                                       _____________________
                                                                                PRIMLJENO
Za točnost podataka odgovara podnositelj zahtjeva                       _____________________
I certify that the information given here is true and accurate          Broj    Taksa   Prilog
Le demandeur est responsable de Iexectitude des donnees         _____________________
                                                                        MBS / Personal No
                                                                        No Personnel
                                                                        _____________________

ZAHTJEV ZA IZDAVANJE VIZE STRANCU
APPLICATION FOR ISSUING VISA TO FOREIGN NATIONALS
DEMANDE DE DELIVRANCE D'UN VISA POUR LES ETRANGERS

_________________________________________________________________________________
Prezime ( za udate i djevojačko)
1. Name ( add maiden namo vuhero applicable )
Nom (pour len femmes mariges, aussi le nom de jeuna fille)
_________________________________________________________________________________
Ime
2. First name
Prenom
_________________________________________________________________________________
Spol
3. Sax
Sexe
_________________________________________________________________________________
Dan, mjesec i godina rođenja
4. Data ot birth
Date de naissance
_________________________________________________________________________________
Mjesto i država rođenja
5. Place and country of birth
Lieu et payn de naissance
_________________________________________________________________________________
Prebivalište (boravište) i adresa
6. Residence (sojourn) and address
Residence
_________________________________________________________________________________
Državljanstvo
7. Nationality
Nationalite
_________________________________________________________________________________
Zanimanje
8. Occupation
Profession
_________________________________________________________________________________
Putna isprava (vrsta, broj, tko je izdao, gdje je izdana i rok važenja)
9. Travel document (typa, number, issuingauthority, place and date of issue)
Documant de voyage ( genre, numero, delivre par, lieu de delivrance et durea de la
validite)
_________________________________________________________________________________
Mjesto u Republici Hrvatskoj u kojem namjeravata boraviti odnosno
obavljati poslovnu djalatnont
10. Place in the Rapublic ot Croatia where you intend to stay i.e. to
perform your busniness activities
Lieu, en Republique de Croatie ou vous avez I'intention de sejourner
ou mener des affaires
_________________________________________________________________________________
Ime, prezime i adresu osobe koju poznajate u Republici Hrvatskoj
Name, first name and address of a person whom you knovu in the
11. Republic of Croatia
Prenom, nom et adresse de la personne que vous connaissnez en
Republique da Croatie
_________________________________________________________________________________
Da li ste ranije boravili u Republici Hrvatskoj (kada, gdje i u koju svrhu)
12. Have you ever been in tha Republic of Croatia ( when, where and for which
purposes)
Avez vous deja sejournez an Republique de Croatie (quand, ou et dans quel but)
_________________________________________________________________________________
Na koji način čete osigurati sredstva za uzdrživanje
13. How will you cover your living expenses
Comment comptez - vous assurer les moyens pour votre subsistance
_________________________________________________________________________________
Vrsta vize koju tražite (ulazno - izlazna, tranzitna)
14. Type ot visa requested (entry - exit, transit)
Genre de visa demande (d'entree - sortie, de transit)
_________________________________________________________________________________
U koje svrhe
15. For which purposes
Dans quel but
_________________________________________________________________________________
S istom putnom ispravom putuje i:
Accopanied by:
La titulaire sera accompagne par:
Prezime i ime                           Srodstvo                                Datum rođenja
Name and first name                     Relationship                            Date of birth
Nom et prenom                   Parente                         Date de naissance
_________________________________________________________________________________
16.

_________________________________________________________________________________
Uz zahtjev prilažem:
17. Enclosed with the request:
Les pieces ci-jointes:
_________________________________________________________________________________
U ___________________
In                                                      _____________________________
A                                                       (Potpis podnositelja zahtjeva)
                                                        (Applicants signature)
                                                        (Signature du demandeur)
_________________________________________________________________________________

_________________________________________________________________________________
Obrazac popunite čitljivo                                                               OBRAZAC 3
Use block letters                                                                       Stranica prva
Remplir le formulaire lisiblement                                       _____________________
                                                                                PRIMLJENO
Za točnost podataka odgovara podnositelj zahtjeva                       _____________________
I certify that the information given here is true and accurate          Broj    Taksa   Prilog
Le demandeur est responsable de Iexectitude des donnees         _____________________
                                                                        MBS / Personal No
                                                                        No Personnel
                                                                        _____________________

ZAHTJEV ZA IZDAVANJE POSLOVNE VIZE STRANCU
APPLICATION FOR ISSUING BUSINESS VISA TO FOREIGN NATIONALS
DEMANDE DE DELIVRANCE DUN VISA DAFFAIRES POUR LES ETRANGERS

_________________________________________________________________________________
Prezime (za udate i djevojačko)
1. Name (add maiden name where applicable)
Nom (pour les femmes mariees, aussi le nom de jeune fille)
_________________________________________________________________________________
Ime
2. First name
Prenom
_________________________________________________________________________________
Spol
3. Sex
Sexe
_________________________________________________________________________________
Ime oca ili majke
4. Fathers or mothers name
Nom du pere ou de la mere
_________________________________________________________________________________
Dan, mjesec i godina rođenja
5. Date of birth
Date de naissance
_________________________________________________________________________________
Mjesto i država rođenja
6. Place and country of birth
Lieu et pays de naissance
_________________________________________________________________________________
Državljanstvo
7. Nationality
Nationalite
_________________________________________________________________________________
Bračno stanje
8. Merital status
Etat civil
_________________________________________________________________________________
Znanje stranog jezika
9. Foreign languages spoken
Connaissance des langues
_________________________________________________________________________________
Zanimanje
10. Occupation
Profession
_________________________________________________________________________________
Zaposlen kod (adresa)
11. Employed at (address)
Lemployeur (adresse)
_________________________________________________________________________________
Prebivalište (boravište) i adresa
12. Residence (sojourn) and adresa
Residence
_________________________________________________________________________________
Putna isprava (vrsta, broj, tko je izdao, gdje je izdana)
13. Travel document (type, number, issued by and issued at)
Document de voyage (type, numero, lieu de delivrance, delivre par)
_________________________________________________________________________________
Putna isprava vrijedi do
14. Travel document is valid until
Document de voyage valable jusquau
_________________________________________________________________________________
Za koje vrijeme se traži poslovna viza
15. Business visa is requested for the period of
Le visa est demande pour le periode de
_________________________________________________________________________________
U koje svrhe
16. For which purposes
Dans quel but
_________________________________________________________________________________
U ___________________
In                                                      _____________________________
A                                                       (Potpis podnositelja zahtjeva)
                                                        (Applicants signature)
______________________                          (Signature du demandeur)
Dana
Date
Le
_________________________________________________________________________________

OBRAZAC 4
_________________________________________________________________________________

                                        DIPLOMATSKA VIZA

BROJ                                                                    19

VRIJEDI DO

ZA                                                                      PUTOVANJE(A)

U

IZDALO

DATUM IZDAVANJA                                         POTPIS SLUŽBENE OSOBE

                                                M. P.
_________________________________________________________________________________

OBRAZAC 5
_________________________________________________________________________________

                                        SLUŽBENA VIZA

BROJ                                                                    19

VRIJEDI DO

ZA                                                                      PUTOVANJE(A)

U

IZDALO

DATUM IZDAVANJA                                         POTPIS SLUŽBENE OSOBE

                                                M. P.
_________________________________________________________________________________

OBRAZAC 6
_________________________________________________________________________________

REPUBLIKA HRVATSKA              DIPLOMATSKA OSOBNA KARTA
REPUBLIC OF CROATIA             DIPLOMATlC IDENTlTY CARD
REPUBLIQUE DE CROATlE   CARTE DlDENTITE DIPLOMATIQUE

                                Ime/ First name/ Prenom

                                Prezime/ Surname/ Nom

                                Datum rođenja/ Date of birth/ Date de naissance

                                Funkcije/ Function/ Fonction

                                Prebivalište (boravište) i adresa/ Residence/ Residence

Izdala/Issued by/Delivre par    Datum izd./ Date of issue/      Vrijedi do/Date of expiry
                                Delivre le                      Valable jusqu au

Vl. potpis/ Holders signature/ Signature du titulaire

Promjena adrese/ Change of address/ Changement d adresse

_________________________________________________________________________
Promjena adrese/ Change of address/ Changement d adresse
_________________________________________________________________________________

OBRAZAC 7
_________________________________________________________________________________

REPUBLIKA HRVATSKA              KONZULARNA OSOBNA KARTA
REPUBLIC OF CROATIA             CONSULAR IDENTlTY CARD
REPUBLIQUE DE CROATlE   CARTE DlDENTITE CONSULAIRE

                                Ime/ First name/ Prenom

                                Prezime/ Surname/ Nom

                                Datum rođenja/ Date of birth/ Date de naissance

                                Funkcije/ Function/ Fonction

                                Prebivalište (boravište) i adresa/ Residence/ Residence

Izdala/Issued by/Delivre par    Datum izd./ Date of issue/      Vrijedi do/Date of expiry
                                Delivre le                      Valable jusqu au

Vl. potpis/ Holders signature/ Signature du titulaire

Promjena adrese/ Change of address/ Changement d adresse

_________________________________________________________________________
Promjena adrese/ Change of address/ Changement d adresse
_________________________________________________________________________________

OBRAZAC 8
_________________________________________________________________________________

REPUBLIKA HRVATSKA              SLUŽBENA OSOBNA KARTA
REPUBLIC OF CROATIA             SERVICE IDENTlTY CARD
REPUBLIQUE DE CROATlE   CARTE DlDENTITE SERVICE

                                Ime/ First name/ Prenom

                                Prezime/ Surname/ Nom

                                Datum rođenja/ Date of birth/ Date de naissance

                                Funkcije/ Function/ Fonction

                                Prebivalište (boravište) i adresa/ Residence/ Residence

Izdala/Issued by/Delivre par    Datum izd./ Date of issue/      Vrijedi do/Date of expiry
                                Delivre le                      Valable jusqu au

Vl. potpis/ Holders signature/ Signature du titulaire

Promjena adrese/ Change of address/ Changement d adresse

_________________________________________________________________________
Promjena adrese/ Change of address/ Changement d adresse
_________________________________________________________________________________

```

Pravilnik, NN 32/1992-787